Հենրիկ Աբրահամյան (քաղաքական գործիչ)

Հենրիկ Հայրիկի Աբրահամյան (), պետական և հասարակական գործիչ, լրագրող, բանասեր, պատմական գիտությունների թեկնածու։ Մահացել է Հայաստանի խորհրդարանի շենքում ահաբեկչության հետևանքով։

Կենսագրություն 
Հենրիկ Աբրահամյանը ծնվել է Կամոյի շրջանի Սարուխան գյուղում։ 196 թվականին ավարտել է Խ. Աբովյանի անվան հայկական պետական մանկավարժական ինստիտուտը։ 1961 թվականից «Ավանգարդ» թերթի խմբագրությունում աշխատել է սրբագրիչ, թղթակից, գլխավոր խմբագրի տեղակալ։ 1982 թվականին աշխատանքի է անցել Հայաստանի կոմկուսի կենտկոմի պրոպագանդայի բաժնում, 1986 թվականին նշանակվել է «Սովետական Հայաստան» թերթի գլխավոր խմբագրի տեղակալ։ 1990-1999 թվականներին զբաղեցրել է «Հայաստան» թերթի գլխավոր խմբագրի պաշտոնը։

1999 թավականի մայիսի 30-ին ընտրվել է Հայաստանի Հանրապետության Ազգային ժողով պատգամավոր։ Եղել է Ազգային ժողով արտաքին հարաբերությունների մշտական հանձնաժողովի անդամ, «Միասնություն» խմբակցության անդամ, ՀԺԿ քաղաքական խորհրդի անդամ։

Զոհվել է Հայաստանի խորհրդարանի շենքում ահաբեկչության հետևանքով։

Ընտանիք 
Ամուսնացած էր, ունի երեք երեխա։

Պարգևներ և կոչումներ 
Պատմական գիտությունների թեկնածու
Հայաստանի Նախագահի 1999 թվականի դեկտեմբերի 27-ի հրամանագրով հետմահու պարգևատրվել է Մովսես Խորենացու մեդալով։

Գրքեր 
«Արիության հեռավոր ճանապարհին»
«Ճակատագրի ճանապարհներ», (համահեղինակ՝ Գևորգ Դևրիկյան)
«Ժամանակի երկու դեմքը»
«Հայոց բերդերը»
«Բայազետ»

Ծանոթագրություններ

Արտաքին հղումներ 
Հենրիկ Հայրիկի Աբրահամյան
Հենրիկ Աբրահամյան, Հայաստանի Ազգային ժողով

Հոկտեմբերի 27-ի ահաբեկչության զոհեր
Խորհրդային լրագրողներ
Սպանված քաղաքական գործիչներ
Հայ լրագրողներ
Հայ հասարակական գործիչներ
Հայ պետական գործիչներ
Պատմական գիտությունների թեկնածուներ
ՀՊՄՀ շրջանավարտներ
ՀՀ Ազգային ժողովի պատգամավորներ
Հայ բանասերներ
ՀՀ ԱԺ 2-րդ գումարման պատգամավորներ